Diari Oficial de la Generalitat Valenciana


Sumari del DOGV 4756, del 19-05-2004 (2004/5027)

Informació pública del projecte de reparcel·lació forçosa del sector industrial del Pla General d'Ordenació Urbana de Vinalesa.
-------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5027


Organisme emissor
:   Ajuntament de Vinalesa

Tipus de document
:   Anunci

Informació pública del projecte de reparcel·lació forçosa del sector industrial del Pla General d'Ordenació Urbana de Vinalesa. [2004/F5027]
  
La Junta de Govern Local de l'Ajuntament de Vinalesa, en la sessió del dia 2 de març de 2004, va adoptar l'acord següent:
  
Vista la proposició d'Alcaldia de data 27 de febrer de 2004.
  
Vist que el Ple de l'Ajuntament de Vinalesa, en la sessió del dia 27 de setembre de l'any 2002, va aprovar el programa per al desenvolupament de l'actuació integrada corresponent al sector industrial del Pla General d'Ordenació Urbana de Vinalesa, i delegar la condició d'agent urbanitzador en la mercantil Gespais Urbanizadora, SL. Este acord plenari va ser publicat en el Butlletí Oficial de la Província de València el dia 17 de gener de l'any 2004 (BOP núm. 14).
  
Vist que Vicente Luis Saurí Santarrufina, en nom i representació de la mercantil Gespais Urbanizadora, SL, agent urbanizador del programa per a al desenvolupament de l'actuació integrada corresponent al sector industrial del Pla General d'Ordenació Urbana de Vinalesa, ha presentat, mitjançant un escrit de data 23 d'octubre de l'any 2003 (núm. registre d'entrada 3.140), el projecte de reparcel·lació forçosa del sector esmentat.
  
Vist que Vicente Luis Saurí Santarrufina, en nom i representació de la mercantil Gespais Urbanizadora, SL, mitjançant escrit de data 26 de febrer de l'any 2004 (núm. registre d'entrada 408), ha introduït diverses modificacions en el projecte de reparcel·lació forçosa del sector industrial del Pla General d'Ordenació Urbana de Vinalesa, com a conseqüència de l'informe jurídic de data 20 de novembre de l'any 2003 i la Resolució d'Alcaldia número 81/2004, de 18 de febrer.
  
Atés el que s'establix en l'article 66.2.A) de la Llei 6/1994, de 15 de novembre, Reguladora de l'Activitat Urbanística (en endavant LRAU), que assenyala: «L'urbanitzador pot exercir les següents prerrogatives i facultats: sotmetre a aprovació administrativa projectes d'urbanització, pressupostos de càrregues d'urbanització i, a falta d'acord amb els afectats, un o diversos projectes de reparcel·lació forçosa dins de l'àmbit de l'actuació, així com a ser oít, abans de la dita aprovació.»
  
Atés així mateix el que s'establix en l'article 68.3 de la LRAU, que afirma: «El projecte de reparcel·lació forçosa podrà ser formulat a iniciativa de l'urbanitzador o, d'ofici, per l'administració actuant.»
  
Així mateix resulten d'aplicació els articles 46.3 i 69.1 de la LRAU.
  
Atés finalment el que s'establix en l'article 21.1.j) de la Llei 7/1985, de 2 d'abril, Reguladora de les Bases del Règim Local (en endavant LRBRL), que assenyala com a atribució de l'alcalde: «Les aprovacions dels instruments de planejament de desenvolupament del planejament general no expressament atribuïdes al Ple, així com la dels instruments de gestió urbanística i dels projectes d'urbanització». No obstant això, l'article 21.3 LRBRL indica: «No obstant això, podrà delegar en la Junta de Govern Local l'exercici de les atribucions previstes en l'apartat j).»
  
Vist que l'alcalde president de l'Ajuntament de Vinalesa, per la Resolució número 250/2003, ha delegat en la Junta de Govern Local les atribucions establides en l'article 21.1.j) de la LRBRL.
  
La Junta de Govern Local, per unanimitat, va adoptar l'acord següent:
  
Primer. Sotmetre a informació pública, durant un termini de 20 dies, el projecte de reparcel·lació forçosa corresponent al sector industrial del Pla General d'Ordenació Urbana de Vinalesa, presentat per Vicente Luis Saurí Santarrufina, en nom i representació de la mercantil Gespais Urbanizadora, SL, mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana.
  
Abans de la publicació de l'edicte esmentat haurà de remetre avís amb el seu contingut als titulars registrals afectats pel projecte de reparcel·lació forçosa corresponent al sector industrial del Pla General d'Ordenació Urbana de Vinalesa.
  
Segon. Sol·licitar al Registre de la Propietat de Moncada la certificació registral de domini i càrregues, de conformitat amb l'article 69.1.B) de la LRAU, i l'article 5 del Reial Decret 1.093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària sobre inscripció d'actes de naturalesa urbanística.
  
Tercer. De conformitat amb l'article 69.1 D) de la LRAU, i dins del període d'informació pública, els propietaris podran formular requeriments a l'urbanitzador per a dirimir les controvèrsies pel que fa a la valoració de drets, i l'urbanitzador haurà de procedir a contestar els requeriments esmentats.
  
Quart. Durant l'exposició al públic del projecte de reparcel·lació forçosa del sector industrial del Pla General d'Ordenació Urbana de Vinalesa, a fi d'evitar el proindivís, i de conformitat amb l'article 70.D) de la LRAU, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativament, el pagament o el cobrament de la indemnització en metàl·lic, i es dóna un termini de 10 dies al requerit per a elegir si preferix pagar o cobrar a un mateix preu unitari. Si un propietari no atén un requeriment formulat com cal s'entendrà que preferix cobrar i la reparcel·lació s'aprovarà en conseqüència.
  
Cinqué. L'expedient administratiu es podrà consultar a l'Ajuntament de Vinalesa, situat al carrer de la Fàbrica, número 1.
  
Cosa que es fa pública als efectes oportuns.